钦定古今图书集成/明伦汇编/氏族典/第112卷 > 崔元综
## 钦定古今图书集成/明伦汇编/氏族典/第112卷 > 崔元综

按《唐书豆卢钦望传》：“崔元综，郑州新郑人。祖君肃，武
德中为黄门侍郎、鸿胪卿。元综，天授初以鸾台侍郎
同凤阁鸾台平章事。性恪慎，坐政事堂，束带终日不
休。偃尤护细概，外若谨厚而中刻薄。每受制鞫狱，必
澡垢索疵不入，死不肯止，人畏鄙之。未几，坐事流振
州，缙绅为庆。会赦还，除监察御史，迁蒲州刺史致仕。”
善摄生，年九十馀卒。